पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली-जयपुर राजमार्ग पर जयसिंहपुरखेड़ा गांव के निकट ट्रक के टायरों को चेक करते हुए उसके क्लीनर की ही मौत हो गई। मृतक राजस्थान के पाली जिला के गांव गुर्जरों का बास निवासी सुरेश कुमार है। पुलिस को दी शिकायत में पाली के गुर्जरों का बास निवासी रामदेव ने बताया कि उसका बेटा सुरेश कुमार ट्रक पर बतौर क्लीनर काम करता था। 30 अप्रैल की रात को वह बावल में ट्रक चालक सेठाराम के साथ कंपनी में सामान पहुंचाने के लिए आया था।
कंपनी में सामान खाली करने के बाद वापस लौटते समय वह शुक्रवार की रात को चांदूवास पुल के समीप टायरों से आवाज आने के कारण रुक गए। इस पर चालक ने उसके बेटे को टायरों को चेक करने को कहा और इसी दौरान वह कुचला गया। घटना के बाद आरोपी चालक का कोई पता नहीं है। सूचना के बाद पहुंची पुलिस ने शव को अस्पताल पहुंचाया और उसकी जेब से मिले दस्तावेजों के आधार पर परिजनों को खबर दी। शनिवार को शव का पोस्टमार्टम कराकर परिजनों को सौंप दिया गया है।
बाइक की टक्कर से दो घायल : खोल क्षेत्र में हुई चौथी घटना में बाइक की टक्कर से एक चार साल का बच्चा और उसका चाचा घायल हो गया। बोहका निवासी पूर्ण ने बताया कि उसका भतीजा पैदल खेतों की तरफ जा रहे थे। इसी दौरान एक बाइक सवार ने दोनों को टक्कर मार दी। दुर्घटना के एक बार तो बाइक चालक रूका और उसके बाद फरार हो गया। पुलिस ने केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn